The Ballad of John and Yoko

«The Ballad of John and Yoko» er en sang av The Beatles som ble skrevet av John Lennon, men offisielt kreditert Lennon/McCartney. Sangen ble først utgitt 30. mai 1969 som gruppens 20. britiske A-singel. B-siden het «Old Brown Shoe». Samme singel ble utgitt 4. juni 1969 i USA.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201 Dette var siste singel fra The Beatles som nådde førsteplass på britiske hitlister (mens de var i sin aktive periode). Samtidig var det gruppens første singel som utelukkende ble remikset for stereo.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 319/351

 Bakgrunn 

Både John Lennon og Yoko Ono hadde hver for seg vært gift med andre personer før de innledet sitt forhold. Men Ono var ikke britisk statsborger. Dette skapte komplikasjoner for dem da de prøvde å bli gift i både i England og Frankrike. De befant seg i Paris da de fikk vite at løsningen ble det engelske konsulatet i Gibraltar. De ble gift der 20. mars 1969 og deres opphold i Gibraltar varte kun 70 minutter før de fløy tilbake til Paris.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 332Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 117 Resten av teksten handler om hvordan ekteparet Lennon/Ono strevde med både med å bli gift mens pressen hadde sine synsinger om forholdet deres.Sheff, David (1981). The Playboy Interviews with John Lennon & Yoko Ono ISBN 0-425-05989-8

 Innspilling 

Lennon ville ha «The Ballad of John and Yoko» innspilt i en fei og sendte bud på de andre medlemmene i gruppen. Verken George Harrison eller Ringo Starr hadde anledning 14. april 1969. Men Paul McCartney var klar og Lennon, Ono og McCartney møttes først hjemme hos sistnevnte og strukturerte sangen ferdig før de alle tre stilte opp i Abbey Road Studios. En annen som stilte opp, var lydtekniker Geoff Emerick som hadde sagt opp sine plikter for The Beatles cirka ni måneder tidligere grunnet dårlig stemning i studio. På denne innspillingen derimot, var det mer hyggelig. Til tross for mye krangling mellom Lennon og McCartney våren 1969, var altså denne dagen et unntak. De spilte inn elleve tagninger med grunnkomp på åttesporsteipen hvor Lennon spilte akustisk gitar mens han sang. McCartney spilte trommer samtidig. Før tagning 4 fleipet Lennon og sa «øk tempoet litt, Ringo» hvorpå McCartney fleipet tilbake med «skal bli, George». En del tagninger stoppet etter mellomverset (der Lennon synger «Think!!») siden McCartney hadde litt vanskeligheter med en markering nettopp der. Tagning 10 ble riktignok en vellykket gjennomkjøring, men de forsøkte også en tagning til med G-dur som grunnakkord (i stedet for E-dur). På tagning 10 overdubbet Lennon sologitar to ganger. McCartney la på bass, piano og harmonivokal. På siste spor la McCartney på maracas mens Lennon brukte baksiden av sin akustiske gitar som en slags skarptromme på sporadiske steder.Lewisohn, Mark (1988). The Beatles Recording Sessions s. 173

 Musikere og instrumenter 

John Lennon: akustisk gitar, sologitar, slag på akustisk gitar, vokal
Paul McCartney: trommer, maracas, bass, piano, harmonivokal

 Albumutgivelser hvor «The Ballad of John and Yoko» er inkludert 

Hey Jude – utgitt  26. februar 1970.Lewisohn, Mark (1988). The Beatles Recording Sessions s. 201
1967 – 1970 – utgitt  2. april 1973 og  19. april 1973.Beatles diskografi med utgivelsesdatoer.
20 Greatest Hits – utgitt 18. oktober 1982. (kun på britisk utgave)
Past Masters 2 – utgitt 7. mars 1988.
1 – utgitt 13. november 2000.

 Promovideoer 

Det ble laget to nesten identiske promovideoer til «The Ballad of John and Yoko»; begge i farger. Videoene viste klipp fra deres opphold i Paris, Amsterdam, Wien og pressekonferansen på flyplassen i London 1. april 1969. Siden sangen ble utgitt under artistnavnet The Beatles, ble det lagt inn klipp fra januar 1969 mens de jobbet i Twickenham Film Studios.Lewisohn, Mark (1992). The Complete Beatles Chronicle s. 319

 Annet 

«The Ballad of John and Yoko» nådde 8.-plass på den amerikanske hitlista Billboard, mens på Record World-lista (også i USA) nådde den 7.-plass.Lewisohn, Mark (1992). The Complete Beatles Chronicle s. 351 På den norske VG-lista, nådde den førsteplass.«The Ballad of John and Yoko» på VG-lista.
I enkelte land utenfor Storbritannia, ble «The Ballad of John and Yoko» bannlyst grunnet bruken av ordet «Christ!!» flere ganger i teksten. Derfor var det noen radiostasjoner som snudde på ordet, slik at lytterne hørte en «rrrrrrrrrp» lyd i stedet.The Beatles (2000). The Beatles Anthology s. 334
Ringo Starr syntes McCartney gjorde en bra innsats som trommeslager på «The Ballad of John and Yoko».The Beatles (2000). The Beatles Anthology s. 333
Lennons gitaravslutning er inspirert av gitarfiguren fra «Lonesome Tear in My Eyes» som Johnny Burnette and his Rock 'n' Roll Trio ga ut på singel i mars 1957. (The Beatles' radioinnspilling av den sangen er inkludert på Live at the BBC.Live at the BBC – informasjon i heftet som fulgte med utgivelsen (s. 36)Friis, Yan (2014). Beatles og jeg. Oslo: Spetakkel Forlag. ISBN 978-82-999632-5-1 s. 339
Francisco Franco som var diktator i Spania i blant annet 1969, likte ikke setningen «Gibraltar near Spain». Derfor beordret han at ingen Beatles-plater ville ha «The Ballad of John and Yoko» inkludert. Dette var på grunn av konflikten mellom Storbritannia og Spania vedrørende hvem som hadde herredømme over Gibraltar. Sannsynligvis hadde Lennon absolutt ingen interesse for den diskusjonen i det hele tatt; han bare trengte et rimeord på «The Seine» i teksten.

Referanser

 Eksterne lenker 
 Sangteksten  (presentert på The Beatles' offisielle webside).
 Klipp fra promovideo (presentert på The Beatles' offisielle webside).




Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1969
Kategori:Britiske sanger